PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

Nr. 53324 / 13.09.2023 conexat cu nr. 41021 / 06.07.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte formulează următorul:

**RAPORT DE SPECIALITATE**

la proiectul de hotărâre privind aprobarea

Planului de Mobilitate Urbană Durabilă al municipiului Satu Mare

Abordarea dezvoltării urbane durabile, prevăzută la art. 7 din Regulamentul (UE) nr. 1301/2013, este implementată în România prin intermediul Programului Operaţional Regional 2021-2027. Având în vedere faptul că în actuala perioadă de programare, în acord cu prevederile condiţiilor generale şi specifice din ghidurile de finanţare, una dintre condiţiile pentru accesarea de fonduri comunitare nerambursabile în cadrul POR 2021-2027 este aceea ca proiectele propuse de către municipalităţi să fi fost incluse într-un plan de mobilitate urbană durabilă, UAT Municipiul Satu Mare a pus în consultare publică Planul de Mobilitate Urbană Durabilă al municipiului.

Elaborarea şi implementarea planului de mobilitate urbană urmează să asigure satisfacerea unor cerinţe şi nevoi de utilitate publică ale comunităţii locale în domeniul mobilităţii şi transportului urban, deplasarea fără expunere la riscuri personale majore, îmbunătăţirea continuă a mobilităţii şi calităţii vieţii cetăţenilor.

Abordând obiective sociale, de mediu şi economice, precum şi obiective în domeniul integrării şi al siguranţei, se va pune un accent sporit pe transportul durabil. În acest scop, planul de mobilitate urbană oferă soluţii care vizează următoarele obiective:

* Managementul eficient al transportului şi mobilităţii
* Buna distribuţie a bunurilor şi servicii de logistică performante
* Restricţionarea accesului auto în anumite zone ale oraşului
* Promovarea transportului în comun
* Promovarea unor mijloace de transport alternative
* Renunţarea la automobil în favoarea transportului în comun, mersului pe jos, mersului cu bicicleta, cu motocicleta sau cu scuterul
* Asigurarea unor spaţii de parcare suficiente şi a unor piste de rolleri şi biciclişti
* Facilitarea accesului tuturor la locurile de muncă şi la servicii;
* Îmbunătăţirea siguranţei şi securităţii;
* Reducerea poluării, a emisiilor de gaze cu efect de seră şi a consumului de energie
* Creşterea eficienţei şi a eficacităţii costurilor pentru transportul de persoane şi mărfuri
* Furnizarea de orientări, având în vedere că unele din mijloace de transport alternative prezintă provocări semnificative în materie de siguranță
* Creşterea atractivităţii şi a calităţii mediului urban.

În procesul de elaborare a acestei documentaţii s-a respectat conţinutul-cadru prezentat în articolele 15 şi 16 din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul MDRAP nr. 233/2016, precum şi ale anexei care prezintă structura detaliată a Planului de Mobilitate Urbană Durabilă.

Planul de Mobilitate Urbană Durabilă al municipiului Satu Mare a parcurs atât procedura de consultare publică prevăzută de Legea nr. 52/2003 privind transparenţa decizională în administraţie, cât şi pe aceea impusă de Agenţia pentru Protecţia Mediului.

Consultarea publică conform prevederilor HG nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările şi completările ulterioare a constat ȋn publicarea unui număr de 4 anunţuri publice ȋn ziare locale (Informaţia Zilei - tipărit şi szatmar.ro – platformă web). Planul de Mobilitate Urbană Durabilă al municipiului Satu Mare a fost dezbătut în şedinţa din data de 27.07.2023 a Comitetului Special Constituit (CSC) conform prevederilor HG nr. 1076/2004 privind stabilirea procedurii de realizare a evaluării de mediu pentru planuri şi programe. În urma şedinţei CSC, Agenţia pentru Protecţia Mediului Satu Mare a emis DECIZIA ETAPEI DE ÎNCADRARE nr. 968/16.08.2023.

Consultarea publică conform prevederilor Legii nr. 52/2003 privind transparenţa decizională în administraţia publică, republicată s-a desfăşurat prin demararea procedurii de consultare publică ȋn data de 07.07.2023. Etapa de consultare publică a avut loc ȋn perioada 07.07.2023 – 18.08.2023, documentele putând fi consultate pe pagina oficială a Primăriei municipiului Satu Mare, www.primariasm.ro.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Serviciul Scriere, Implementare şi Monitorizare Proiecte

Şef serviciu

Dr. Sveda Andrea